Når du har mistet kørekortet, skal du henvende dig til et borgerservicecenter, hvor du skal underskrive en erklæring under strafansvar. Hvis du finder kørekortet igen efter at have fået et midlertidigt erstatningskørekort, skal det oprindelige kørekort afleveres til kommunen. Du skal medbringe:
et fotografi – i Varde Kommune kan vi også tage foto
gyldigt pas
Hvis du ikke har et gyldigt pas, skal du medbringe din originale dåbs-, navne- eller fødselsattest samt billedlegitimation.
Kørekort til gruppe 1 kategorierne TM, AM, A1, A2, A, B og BE udstedes med en gyldighedstid på 15 år, dog højst til det fyldte 75. år.
Fornyelse af kørekort til gruppe 2 kategorierne C1, C1/E, C, C/E, D1, D1/E, D, DE og erhvervsmæssig personbefordring samt fornyelse af kørelærergodkendelse, fornyes for 5 år ad gangen frem til det fyldte 75. år.